钦定古今图书集成/理学汇编/学行典/第174卷 > 林彦愈
## 钦定古今图书集成/理学汇编/学行典/第174卷 > 林彦愈

按《广东通志》：“林彦愈，东莞人。少服贾，困于鱼盐，久乃
厌弃，手书小纸示其子光曰：‘树立宜如是，则范文正
画虀粥长白山时事也。已复购文正全集，戒之曰：‘是
为汝师’。凡光所欲读之书，必复购而贻之。光夜分起
读，又戒之曰：‘亥子之交，血行经心，神之所守也。吾闻
欲速不达，欲速则蹶，非善为速者也’’。”久之，光举于乡，
不愿即仕。从陈献章讲学。彦愈喜，手录《朱子语类》至
四十三卷，呼光谓曰：“汝学能有立，吾啜菽饮水，死不
恨矣。纡！青紫耀闾巷，何有于我哉！”父子间自为如此。